laion/Wikipedia-Exotic huggingface dataset:
Reklamatsioon

Reklamatsioon,  kahjunõue (ingl.k. claim; reclamation; claim letter) on kliendi (kauba saaja või saatja) poolt tarneahela osapoolele esitatav kirjalik kahjunõue saadetisele/kaubale tekitatud kahju, kauba kadumise, hävimise eest või mõnel muul põhjusel (näit. tarnetingimuste mittetäitmine jms). Vedajale või ekspedeerijale esitatakse tavaliselt kahjunõue (maksenõue) saadetise või selles sisalduvate kaupade kaotamise, kahjustamise või hävinemise eest. Kahjunõudleja, kahjunõudja (ingl.k. claimant) on füüsiline isik või ettevõte, kes taotleb kaubasaadetise transpordi või käitlemisega tekitatud kahju hüvitamist. Logistikasõnastik. Seilecs. 2021. ISBN 9789916960066.
Kahjunõude preventsioon

Kahjunõude preventsioon, kahju ennetamine (ingl.k. claim prevention) on kaubasaadetiste transpordi ja käitlemisega seotud töötajate tegevused vähendamaks pretensioonide ja reklamatsioonide arvu. Preventsiooni käigus püütakse täita kaubasaadetiste transpordi ja käsitsemise nõudeid vältimaks veoste kahjustamist ja kaotsiminekut. Logistikasõnastik. Seilecs. 2021. ISBN 9789916960066.
Ludweis-Aigen

Ludweis-Aigen on vald (Marktgemeinde) Austrias Alam-Austria liidumaal Waidhofen an der Thaya ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Pfaffenschlag bei Waidhofen an der Thaya

Pfaffenschlag bei Waidhofen (täielikult: Pfaffenschlag bei Waidhofen an der Thaya) on vald (Gemeinde) Austrias Alam-Austria liidumaal Waidhofen an der Thaya ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Klaster (ettevõtlus)

Klaster (ingl.k. cluster) on geograafiliselt lähestikku paiknevate, ühele tootmis- või tegevusvaldkonnale spetsialiseerunud ettevõtete ja institutsioonide kooslus, kus ettevõtted teevad koostööd ja samas konkureerivad omavahel. Logistikasõnastik. Seilecs. 2021. ISBN 9789916960066.
Raabs an der Thaya

Raabs an der Thaya on linn (Stadtgemeinde) Austrias Alam-Austria liidumaal Waldvierteli piirkonnas Waidhofen an der Thaya ringkonnas Austria-Tšehhi piiri ääres. U. 27,6 % valla territooriumist on kaetud metsaga. Saksa Thaya ja Morava Thaya ühinevad Raabsis, moodustades Thaya. 11. sajandi teises pooles ehitatud Raabs an der Thaya linnust on naabruses elavad tšehhid eksonüümiliselt kutsunud Rakous (varem Rakús), mis on tšehhi päritolu, vanapoola Rakusy ja slovaki keeles kogu Austria nimetus Rakousko/Rakúsko. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Vinko Knežević

Vinko Knežević (30. november 1755 – 11. märts 1832) oli Kneževići aadlisuguvõsast pärit Horvaatia aadlik ja Austria väejuht, kes osales Prantsuse revolutsioonisõdades ja Napoleoni sõdades. Vinko Knežević sündis 30. novembril 1755 Horvaatia sõjaväestatud piirialal Gračacis. Nooruses käis ta koolis Fiumes ja Gorizias. 17-aastaselt astus ta sõjaväkke. 1775. aastal oli ta jalaväerügemendis nr. 56 nooremleitnant. 1778. aastal liitus ta Wurmseri husaarirügemendiga nr. 8. Austria-Türgi sõja ajal rajas ta kohalikest vabatahtlikest üksuse. Sõja ajal teenis ta majorina Josip Filip Vukasovići korpuses, hiljem sai Knežević selle üksuse juhatajaks. Peale sõja lõppu naasis ta Wurmseri husaarirügementi. 1792. aastal viidi ta üle Vécsey husaarirügementi nr. 34. 1796. aastal ülendati Knežević ooberstleitnandiks ning järgmisel aastal ooberstiks. 1797. aastal sai ta ka husaarirügemendi nr. 2 ülemaks. 27. aprillil 1799 osales rügement Cassano lahingus, mille ajal korraldas Prantsuse vasakul tiival mitu rünnakut. Selle eest autasustati Kneževići Maria Theresia militaarordeni rüütliristiga. 19. juunil ründas tema rügement Calendasco juures Prantsuse korpust ning põhjustas sellele suuri kaotusi, võeti ligi 300 vangi. Ta osales hiljem veel Novi lahingus ja Cuneo piiramisel. 1800. aastal ülendati ta kindralmajoriks. Sellel aastal juhatas ta Radkersburgis brigaadi. 1809. aastal ülendati Knežević feldmarssal-leitnandiks. Viiande koalitsiooni sõja algul võttis ta üle Andreas von Stoičevići korpuse. Samal aastal sai ta husaarirügemendi nr. 3 inhaberiks. 1813. aastal valiti ta Kolmikkuningriigi asehalduriks. 1815. aastal sai tast Veneetsia kuningriigi sõjaväekuberner. Sama aasta septembris läks ta ratsaväekindrali auastmes erru. Elu lõpuni elas ta Sveta Jelenal. Vinko Knežević suri 11. märtsil 1832. "Knesevich de Szent-Helena, Vincenz Freiherr". Vaadatud 14.04.2024. Lk 147 (Biographisches Lexikon des Kaiserthums Oesterreich) Lk 41-42 (Thürheim, 1862) Lk 108-109 (Duffy, 1999) Lk 33 (Thürheim, 1862) Duffy, Christopher. Eagles Over the Alps: Suvorov in Italy and Switzerland, 1799. 1999. Thürheim, Andreas. Die Reiter-Regimenter der k.k. österreichischen Armee. Kd. 1. 1862. Wurzbach, Constantin von. Knesevich von Szent-Helena, Vincenz Freiherr. Biographisches Lexikon des Kaiserthums Oesterreich. Kd. 12. 1864.
Thaya (Alam-Austria)

Thaya on vald (Marktgemeinde) Austrias Alam-Austria liidumaal Waidhofen an der Thaya ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Vitis (Alam-Austria)

Vitis on vald (Marktgemeinde) Austrias Alam-Austria liidumaal Waidhofen an der Thaya ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kisbér

Kisbér (saksa keeles Beer) on linn Ungaris Komárom-Esztergomi komitaadis, Kisbéri kreisi halduskeskus. Kisbér asub Slovakkia piirist 28 km kaugusel, komitaadikeskusest Tatabányast ligikaudu 29 km läänes. Linnas ristuvad maanteed M81 ja M13. Linna läbib Komárom-Székesfehérvári raudteeliin. Asulat on esmamainitud 1277. aastal (Beyr). Kisbéri nimi (Kysbeyr) esineb ürikutes esimest korda 1358. aastal. 16. sajandil rüüstasid türklased Kisbéri mitu korda. 1686. aastal hävitasid Viinist taganevad Türgi väed küla uuesti ja selle elanikud põgenesid. 1853. aastal asutati Kisbéris keiserlik sõjaväe hobusekasvandus. Raudteeühenduse sai asula 1862. aastal. Hobusekasvandus suleti 1961. aastal. Kisbér sai suurkülaks 1970. aastal. Linnaõigused anti Kisbérile 1. jaanuaril 1986. Eslohe, Saksamaa Kolárovo, Slovakkia Câmpia Turzii, Rumeenia Detailed Gazetteer of Hungary, vaadatud 23.09.2024. Múltja Kisbér város hivatalos honlapja. Vaadatud 14. aprillil 2024
Kobarkomplekteerimine

Kobarkomplekteerimine (ingl.k. cluster picking) on väljastustellimuste komplekteerimise meetod, mille puhul tehakse peenkauba ühe või mitme tooteartikli noppeid samaaegselt mitme väljastustellimuse konteinerisse. Plastikust konteinerid varustatakse kliendi või väljastustellimuse tunnusega, mida jälgitakse töö ajal visuaalselt ja/või vöötkoodi kasutades. Logistikasõnastik. Seilecs. 2021. ISBN 9789916960066.
Juan Martín Lucero

Juan Martín Lucero (sündinud 30. novembril 1991 Junínis) on Argentina jalgpallur, kes mängib ründajana Brasiilia kõrgliigaklubis Fortaleza. Ta alustas klubikarjääri Argentina klubis Defensa y Justicia, mille meeskonnas debüteeris ta Argentina esiliigas 2010. aasta novembris. Hooajal 2013/14 oli Lucero Argentina esiliigas suurim väravalööja (23 väravat). Aastatel 2014–2016 mängis ta Argentina kõrgliigaklubis Independiente. 2016. aastal mängis ta Malaisia kõrgliigaklubis Johor Darul Ta'zim. Ta oli sel aastal liigas 16 väravaga klubi- ja kaasmaalase Jorge Pereyra Díazi järel paremuselt teine väravalööja ja tuli klubiga Malaisia meistriks. 2017. aastal liitus ta Mehhiko kõrgliigaklubiga Tijuana. Sealt oli ta hiljem laenul kolmes Argentina kõrgliigaklubis: Godoy Cruz (2019), Defensa y Justicia (2019–2020) ja Vélez Sarsfield (2020–2021). 2022. aastal mängis Lucero Tšiili kõrgliigaklubis Colo-Colo. 2022. aasta hooajal lõi ta Tšiili kõrgliigas 26 mänguga 15 väravat ning tuli klubiga ka Tšiili meistriks. Alates 2023. aastast mängib Lucero Fortalezas. 2023. aastal lõi ta Brasiilia kõrgliigas üheksa väravat. 2023. aasta Copa Sudamericana finaalis viis ta Fortaleza teise poolaja alguses Ecuadori klubi LDU Quito vastu 1:0 juhtima, kuid Quito viigistas vaid kaheksa minutit hiljem. Fortaleza kaotas Quitole lõpuks lisaajale järgnenud penaltiseerias. Johor Darul Ta'zim Malaysia Super League: 2016 Malaysia FA Cup: 2016 Malaysia Charity Shield: 2016 Colo-Colo Tšiili Primera División: 2022 Fortaleza Campeonato Cearense: 2023 Juan Martín Lucero. soccerway.com. Vaadatud 14.4.2024
Koostöös plaanimine, prognoosimine ja varude täiendamine

Koostöös plaanimine, prognoosimine ja varude täiendamine (ingl.k. collaborative planning, forecasting and replenishment; CPFR) on kontseptsioon, mis on suunatud integratsiooni suurendamisele tarneahelas ühiste tegevuste toetamise ja kaasaaitamise kaudu. CPFR -iga püütakse saavutada ühist varude juhtimist läbi tarneahela liikuvate toodete ühise jälgimise ja asendamise kaudu. Info jagamine tarnijate ja jaemüüjate vahel võimaldab plaanida ja rahuldada klientide nõudlust jagatud infol põhineva koostöösüsteemi kaudu. Võimaldab pidevat varude ja tarnevajaduste ajakohastamist, mis lõppkokkuvõttes suurendab tervikliku tarneahela tõhusust. Tõhususe kasvule aitab kaasa ka kõikide kaubanduspartnerite turustamise, varude ja transpordiga seotud kulude vähenemine. Tegemist on koostööprotsessiga, kus tarneahela liikmed (partnerid) planeerivad ühiselt tarneahela võtmetegevusi alates toorainete tootmisest ja kohaletoimetamisest kuni valmistoodete tootmise ja tarnimiseni. Koostöö hõlmab äritegevuse planeerimist, müügi prognoosimist ning kõiki materjalide ning valmistoodete varude täiendamisega seotud tegevusi. Logistikasõnastik. Seilecs. 2021. ISBN 9789916960066.
Ühiskorraldatud laovaru

Ühiskorraldatud laovaru (ingl.k. co-managed inventory; CMI) on praktika, mille kohaselt vastutavad jaemüüja ja tarnija koos varude taseme ja määramise ja hoidmise eest. See on VMI (Vendor Managed Inventory) kontseptsiooni rakendus, mille kohaselt toimub täiendustarnete tegemine tarnija laost automaatselt, kuid tarnitavad tootekogused kooskõlastatakse eelnevalt iga tarne puhul kliendiga. Samuti on tegemist CRP (Continous Replenishment) kontseptsiooni rakendusega, mille kohaselt vastutab tootja jaemüüjale tehtavate täiendustarnete eest. Logistikasõnastik. Seilecs. 2021. ISBN 9789916960066.
Ühendatud hankimine

Ühendatud hankimine (ingl.k. combined procurement) on hanketegevus, kus kasutatakse koos nii tsentraliseeritud kui detsentraliseeritud hankimise elemente ja tegevusi. See võib olla teatud  olukorras parim võimalik lähenemine, mille puhul peab olema tagatud organisatsioonis tõhus info liikumine. Logistikasõnastik. Seilecs. 2021. ISBN 9789916960066.
Kombineeritud hoiustamissüsteem

Kombineeritud hoiustamissüsteem (ingl.k. combined slot method) on hoiustamissüsteem, mille puhul kasutatakse laos ühe tooteartikli hoiustamisel samaaegselt mitut hoiustamismeetodit. Selleks, et saavutada komplekteerimisel maksimaalset tootlikkust, kasutatakse hulgiladudes harilikult ABC-süsteemi ja aktiiv- ning reservkohtade süsteemi üheaegselt. Logistikasõnastik. Seilecs. 2021. ISBN 9789916960066.
Kaubaarve

Kaubaarve  (ingl.k. commercial invoice) on rahvusvahelises kaubanduses kasutatav, müüja poolt koostatav ametlik dokument, mille alusel tasub ostja müüjale ostetava kauba eest. Kaubaarve sisaldab tooteartiklite nimetusi (kirjeldusi), tootekoguseid, tooteühikute hindu (tolliväärtust), ostva ja müüva ettevõtte nimesid ja kontaktandmeid, makse- ja tarnetingimusi jms. Logistikasõnastik. Seilecs. 2021. ISBN 9789916960066.
Maailmaturu masskaubad

Maailmaturu masskaubad (ingl.k. commodities) on maailmaturul suurtes kogustes ostetavad ja transporditavad kaubad, mida veetakse peamiselt kaubalaevade ja raudteetranspordiga. Need on erinevad toorained, nagu värvilised-, must- ja muldmetallid, toornafta, kivisüsi erinevad mootorikütused, põllumajandussaadused, jms mida müüakse ja ostetakse suurtes kogustes äritehingu ajal börsil kehtivate hetkehindadega. Nende kaupade järele eksisteerib pidev nõudlus ja üldjuhul ei sõltu kauba hind maailmajaost, piirkonnast või riigist, kus ja missuguste kuludega on kaubad toodetud. Logistikasõnastik. Seilecs. 2021. ISBN 9789916960066.
1987. aasta NSV Liidu meistrivõistlused rahvusvahelises kabes

XXXIII NSV Liidu meistrivõistlused rahvusvahelises kabes peeti Daugavpilsis 13. veebruarist 5. märtsini 1987. Turniiril jgasid esimest kohta kolm mängijat ning meistritiitel selgitati kaheringilisel kiirturniiril. Otsustavaks kujunes teise ringi partii, milles Korenevski võitis Mogiljanskit ning nii jõudis leningradlane oma kolmanda tšempionitiitlini.
Kaido Tamberg

Kaido Tamberg (sündinud 10. novembril 1963 Tõrvas) on endine Eesti poliitik. Ta on süüdi mõistetud kriminaalkuriteos seoses Sangaste lossi omastamisega. Aastail 1998–2020 oli ta Sotsiaaldemokraatliku Erakonna liige. Aastail 2017–2020 oli ta Otepää vallavanem. [1] [2] Äriregister
Tanel Ruben

Tanel Ruben (sündinud 24. jaanuaril 1970 Tallinnas) on eesti džässtrummar ja helilooja. Georg Otsa nimelise Tallinna Muusikakooli ja Göteborgi Ülikooli vilistlane. 2006. aastal asutas omanimelise džässkvinteti. Töötab Eesti Muusika- ja Teatriakadeemia vanemlektorina. Elioni džässiauhinna laureaat (2008). Tanel Ruben & Victoria (21) – A Sentimental Call (2003) Tanel Ruben Feat. Kristjan Randalu & Kadri Voorand – Kogutud Rikkus (2008) Jaak Sooäär, Raul Vaigla, Tanel Ruben – Tuljak (2009) Mustonen* │ ‌ Sooäär* │ Remmel* │ Ruben* – A Tempo (2012) Jaak Sooäär, Raul Vaigla, Tanel Ruben – 1980 (2015) Tanel Ruben & Victoria (21) Feat. Meelis Vind – Million Years (2016) Morgenthaler* - Röllin* - Ruben* – Mister Z (2019) https://tanelruben.com/biograafia/ https://www.jazz.ee/artist/tanel-ruben/ https://web.archive.org/web/20190206143709/http://www.kultuurinfo.ee/syndmus/7-linna-muusika-tanel-ruben-quintet-feat-kadri-voorand/ https://eamt.ee/inimesed/tanel-ruben/ https://www.emic.ee/teist-korda-antakse-valja-eesti-dzassiauhinnad https://www.discogs.com/artist/1381566-Tanel-Ruben [1]. ERR.ee [2]. ERR.ee [3]. ERR.ee [4]. Jazzkaar.ee [5]. EestiEkspress [6]. AllAboutJazz.com [7]. SoundCloud.com
Pétervására

Pétervására on linn Ungaris Hevesi komitaadis, Pétervására kreisi halduskeskus. Pétervására asub Slovakkia piirist 13 km kaugusel, komitaadikeskusest Egerist ligikaudu 24 km loodes. Linna läbib maantee M23. Asulat on ürikutes esmamainitud 1247. aastal (Peturwasara). 15. sajandi keskel oli Pétervására laatade pidamise õigusega turulinn. 16. sajandil põletasid türklased Pétervására maha. 1699. aastal läks Pétervására Keglevichite perekonna valdusesse ja kuulus neile kuni 1945. aastani. 1760. aastal valmis barokkstiilis Keglevichi loss. Linnaõigused sai Pétervására 1. märtsil 1989. Jesenské, Slovakkia Fântânele, Rumeenia Szczurowa vald, Poola Detailed Gazetteer of Hungary, vaadatud 23.09.2024. László Szentes: Település történet Pétervására Online, 16. august 2017. Vaadatud 15. aprillil 2024 László Szentes: Pétervására a 30 éves város Pétervására Online, 6. märts 2019. Vaadatud 14. aprillil 2024
Dreadpin

Dreadpin on Eesti progressiisvset rokki/metalit viljelev ansambel. Bänd sai alguse aastal 2008 Turbas "vanaema juures", kui seal suvel aega veetvad Allan, Fredy, Antti ja Samuel otsustasid hakata musitseerima. Algselt oli bändi hääleks nu- ja melodic death metal. Aega mööda tärkas poistes huvi progressiivse metal/rokk muusika vastu, millest on saanud nüüdseks peamine stiil. Dreadpin võttis aastal 2022 osa konkursist "Maailm kuulub meistrile", mille ka võitis. Auhinnaks sai bänd viis tuhat eurot, millega filmiti bändi esimene muusikavideo. Muusikavideo filmimine toimus Tartus ERMis. Dreadpin on löönud kaasa sellistel eesti suurematel üritustel: Barbar Feast 2023, Hard Rock Laager (A-lava) 2019. Lisaks küttis bänd rahva soojaks 2023 aastal Eestit külastanud maailmakuulsa Hakeni jaoks. Bändi kodubaariks võib nimetada klubi Barbar . Lisaks nendele on bänd ülesastunud paljudel Eesti rokilavadel. Muusikat iseloomustavad kiired, energilised rütmid, vahelduv meloodia ja tehniliselt keerukad käigud. Dreadpin laulusõnade suureks inspiratsiooniks on müstilised olendid, tehisintellekt, lõputu kosmos jne. Muusikalist inspiratsiooni on saanud ansambel tuntud bändidelt nagu : Tool, Devin Townsend Project, In Flames, Korn, Strapping Young Lad,  Children of Bodom, Meshuggah ja paljud teised. Allan - Kitarr, Vokaal Fredy - Basskitarr Kuldar - Trummid Olaf - Kitarr, Vokaal Antti - Trummid Artur - Vokaal Samuel (Sämm) - Kitarr 2016 - "Reclaiming Harmony" 2022 - "Cyberia" 2022 Maailm kuulub meistrile. konkursi võitja GALERII JA VIDEO ⟩ Ansambel Dreadpin esitles loo «Clockwork» verivärsket muusikavideot Morgist küberkõgustesse: otsa saanud õlleraha ilmutas Dreadpini tegeliku potentsiaali Dreadpin Dreadpin youtube Dreadpin Spotify Dreadpin Instagram "Progressiivne rokk", Vikipeedia, 21. jaanuar 2024, vaadatud 15. aprillil 2024 "Progressive metal", Wikipedia (inglise), 6. aprill 2024, vaadatud 15. aprillil 2024
Kadarkút

Kadarkút on linn Ungaris Somogyi komitaadis Kaposvári kreisis. Kadarkút asub komitaadi- ja kreisikeskusest Kaposvárist ligikaudu 20 km edelas, Horvaatia piirist 33 km kaugusel. Asulat on ürikutes esmamainitud 1137. aastal (Chadarcuthai). 16. sajandi keskpaiku sattus asula Türgi võimu alla. Suur osa elanikest hukkus või põgenes. Türgi võimu alt vabanes Kadarkút 1686. aastal. Kadarkút sai suurkülaks 1977. aastal ja linnaks 2005. aastal. Veliko Trojstvo, Horvaatia Voitsberg, Austria Ojdula, Rumeenia http://www.ksh.hu/apps/hntr.telepules?p_lang=HU&p_id=26453 Detailed Gazetteer of Hungary, vaadatud 23.09.2024. Történelem Kadarkút. Vaadatud 15. aprillil 2024
Constance Mayer

Constance Mayer (Marie-Françoise Constance Mayer-La Martinière, 9. märts 1775 Chauny, Picardy – 26. mai 1821 Pariis) oli prantsuse kunstnik. Constance Mayer sündis 1775. aastal Chaunys ja oli üks vähestest naiskunstnikest, kes saavutas edu Napoleoni aegses Prantsusmaal. Tolliametniku tütar Mayer kolis enne 1801. aastat Pariisi, kus ta õppis Joseph-Benoît Suvée (1743-1807) ja Jean-Baptiste Greuze'i (1725-1805) juures. Aastal 1801 alustas ta tööd Jacques-Louis Davidi (1748-1825) ateljees ja tema "Autoportree isaga" võeti vastu Pariisi Salongi näitusele. Sestpeale esines ta Salongis regulaarselt. Oma karjääri algusperioodil spetsialiseerus ta naiste ja laste portreedele ning kodustele žanristseenidele. 1802. aastal astus ta Pierre-Paul Prud'hon'i (1758-1823) ateljeesse, millega algas professionaalne ja isiklik suhe tuntud kunstnikuga, mis kujundas tema ülejäänud karjääri. 1803. aastal sai Prud'hon tellimuse maalida keisrinna Josephine'i portree. Prud'honi abikaasa, tema viie lapse ema, kuulutas avalikult, et on keisrinnasse armunud. Kunstnik lasi abikaasa vaimuhaiglasse saata ja Mayer võttis vastutuse laste kasvatamise eest enda peale. Keiser Napoleon, kes ostis 1803. aastal kaks Mayeri maali, kinkis nii Prud'honile kui ka Mayerile korterid Sorbonne'is. Mayeri maalid muutusid üha enam Prud'honist ja tema loomingus valdavatest ajaloolistest ja mütoloogilistest teemadest mõjutatuks. 1810. aastal suri Mayeri isa ja ta kolis Prud'honiga kokku. Kunstnikud tegid tihedat koostööd, kusjuures Prud'hon teostas sageli alusjoonistuse ja Mayer lõpetas lõuendi. 1821. aastal suri Prud'hon'i abikaasa ning Mayer eeldas, et oma kauaaegne partner abiellub temaga. Kui mees keeldus seda tegemast, tegi naine 26. mail enesetapu. Prud'hon korraldas järgmisel aastal näituse oma töödest, kuid ei taastunud kunagi Constance'i surmast. Ta suri 1823. aastal ja nad on koos maetud Père Lachaise'i kalmistule. "A Space of Their Own". artmuseum.indiana.edu. Originaali arhiivikoopia seisuga 16. aprill 2024. Vaadatud 15. aprillil 2024.
Agustín Canobbio

Agustín Canobbio Graviz (sündinud 1. oktoobril 1998 Montevideos) on Uruguay jalgpallur, kes mängib ründava poolkaitsja või äärepoolkaitsjana Brasiilia kõrgliigaklubis Athletico Paranaense ja Uruguay jalgpallikoondises. Ta alustas klubikarjääri kodulinnaklubis Fénix, mille meeskonnas debüteeris ta Uruguay kõrgliigas 2016. aasta oktoobris. Fénixi meeskonnas mängis ta Uruguay kõrgliigas aastatel 2016–2018 ja 2020–2021. Lisaks on ta Uruguay kõrgliigas mänginud veel Peñaroli ridades (2018–2019 ja 2021–2022). Peñaroliga tuli ta aastate 2018 ja 2021 Uruguay meistriks. 2021. aastal valiti Canobbio Uruguay kõrgliiga hooaja parimaks mängijaks. 2022. aasta märtsis sõlmis ta kuni 2026. aasta lõpuni kehtiva lepingu Athletico Paranaensega. 2017. aastal tuli Canobbio Uruguay kuni 20-aastaste koondisega omavanuste Lõuna-Ameerika meistriks. Uruguay jalgpallikoondises tegi ta debüüdi 27. jaanuaril 2022 MM-i valikmängus Paraguay vastu. Koondisekarjääri esimese värava lõi ta 12. septembril 2023 MM-i valikmängus Ecuadori vastu. Ta kuulus Uruguay koondisse 2022. aasta maailmameistrivõistlustel, kus pääses vahetusest väljakule viimases alagrupimängus Ghana vastu. Tema isa Osvaldo Canobbio on jalgpallitreener ja endine jalgpallur. Peñarol Uruguay Primera División: 2018, 2021 Supercopa Uruguaya: 2018 Athletico Paranaense Campeonato Paranaense: 2023, 2024 Copa Libertadores: Teine koht 2022 Uruguay U20 Lõuna-Ameerika noorte meistrivõistlused: 2017 Agustín Canobbio - Player profile. Vaadatud 15.4.2024 Agustín Canobbio - National team. transfermarkt.com. Vaadatud 15.4.2024
Rudabánya

Rudabánya on linn Ungaris Borsod-Abaúj-Zempléni komitaadis Kazincbarcika kreisis. 1965. aastal leiti Rudabányast 10 miljonit aastat tagasi elanud inimlase Rudapithecus'e säilmed. Rudabánya asub Slovakkia piirist 14 km kaugusel, kreisikeskusest Kazincbarcikast umbes 13 km põhjas ja komitaadikeskusest Miskolcist ligikaudu 33 km põhjaloodes. Küla on ürikutes esmamainitud 1299. aastal (Ruda). Rudabánya sai linnaõigused 1351. aastal ja see oli üks Ülem-Ungari seitsmest kaevanduslinnast. Linnas kaevandati vase-, tina-, hõbeda- ja rauamaaki. Türklased rüüstasid linna 1555., 1564. ja 1576. aastal. Suur osa linnaelanikest põgenes. Rudabánya kaotas linnaõigused ja 17. sajandi lõpuks oli alles jäänud väga vähe elanikke. 18. sajandi teisel poolel alustati Rudabányas jälle rauamaagi kaevandamist. Rauamaagi kaevandamine asulas lõpetati 31. detsembril 1985. Paljud inimesed kaotasid töö, osa neist lahkus asulast. Rudabánya sai vahepeal kaotatud linnaõigused tagasi 1. juulil 2008. Dobšiná, Slovakkia Borsec, Rumeenia Badalovo, Ukraina Detailed Gazetteer of Hungary, vaadatud 23.09.2024. Rudabányai lelet árulkodik a járás kezdeteiről National Geographic, 18. september 2019. Vaadatud 15. aprillil 2024 Sightseeing Rudabánya. Vaadatud 15. aprillil 2024 Rudabánya Helyben jó. Vaadatud 15. aprillil 2024